《声声慢 偕邵季若自窑台步至江亭，菰蒲肃肃，殊有濠濮间意》
清代·周之琦

钩藤碍屐，带草牵衣，循途恰转回塘。镜曲幽寻，疏磬渐引云房。

回然半郊半郭，浣尘缨、惯咏沧浪。听醉语，只山僧一笑，识我清狂。

回首前游几日，又西风吹换，石冷苔荒。倦柳依依，犹恋澹薄秋光。

沙鸥漫留后约，怕重来、老却斜阳。归未得，但凭高、远睨旧乡。

作者简介：周之琦（公元1782年～1862年），字稚圭，河南祥符（今河南开封）人。清嘉庆十三年（公元一八0八年）进士，改庶吉士。散馆，授编修。累官广西巡抚，疏言筑堤赈灾等事，凡数十上。道光二十六年，因病乞休。病逝于家中。周之琦工词，浑融深厚，瓣香北宋，有《金梁梦月词》二卷，《怀梦词》二卷，《鸿雪词》二卷，《退庵词》一卷，总名《心日斋词》，传于世。辑有《心日斋十六家词选》。